
Comisia pentru muncă şi protecţie socială


Nr. 27/139/30.05.2002
AVIZ

asupra propunerii legislative pentru modificarea şi completarea Legii nr.145/1997 a asigurărilor sociale de sănătate

În conformitate cu prevederile art.89 din Regulamentul Camerei Deputaţilor, Comisia pentru muncă şi protecţie socială a fost sesizată, spre dezbatere şi avizare, cu propunerea legislativă pentru modificarea şi completarea Legii nr.145/1997 a asigurărilor sociale de sănătate, trimisă comisiei cu adresa nr. 701  din 29 aprilie 2002.

Potrivit prevederilor art.60 din Regulamentul Camerei Deputaţilor, membrii Comisiei pentru muncă şi protecţie socială au examinat propunerea legislativă mai sus menţionată în şedinţa din 28 mai 2002.

În urma dezbaterilor, membrii comisiei au hotărât avizarea nefavorabilă cu 8 voturi pentru şi 3 voturi împotrivă,  pentru următorul considerent:
- Prin Legea 416/2001 privind venitul minim garantat, în vigoare de la 1 ianuarie 2002, a fost abrogată Legea nr. 67/1995 privind ajutorul social. Persoanele adulte din familiile beneficiare de ajutor social, în condiţiile Legii nr.416/2001,  sunt asigurate în sistemul asigurărilor de sănătate prin plata contribuţiei de la bugetul de stat prin Ministerul Muncii şi Solidarităţii Sociale la comunicarea primarilor care îi au în evidenţă.

        Prin urmare, propunerea legislativă aflată în dezbatere este lipsită de obiect.  

PREŞEDINTE, 




SECRETAR,

Smaranda DOBRESCU



Pavel TODORAN
 

Întocmit:

Consilier Elena ANGHEL


